Rømø Lokalråd

Malerværksted
2026-09-14 10:00 - 12:00, 2026-09-07 10:00 - 12:00 (Europe/Copenhagen) | Medborgerhuset – Malerværksted, Engvej 5, Havneby, Rømø, 6792, Denmark
Rømø Kunst og Kultur har hver mandag fra kl. 10.00 – 12.00 malehold i Medborgerhuset.
Kontakt foreningen for mere info.

Åbne Atelier 2026
2026-09-13 12:00 - 17:00, 2026-09-12 12:00 - 17:00
Rømøs kunstnere inviterer atter indenfor i deres personlige atelierer. Det foregår i weekenden d. 12. og 13. september 2026. Velmødt!
Vi ser frem til at se dig fra kl. 12.00 – 17.00 her:

Dværgternen 10 – Maleri
Engvej 4 – Blandet form
Klitvejen 27 – Skulptur
Klitvejen 9 – Maleri/smykker
Drosselvej 20 – Maleri
Sildestræde 23 – Keramik mm.
Nr. Frankel 2 – Maleri/trædrejning

Ren Natur
2026-09-13 10:00 - 13:00 | Medborgerhuset Rømø Skole, Engvej 5, Havneby, Rømø, 6792, Denmark
Vi mødes i Medborgerhuset søndag, den 13. september 2026 kl. 10.00 for at samle affald – og vi slutter af med pålægskagemand og en sodavand.
Alle er velkomne til at hjælpe – tilmelding til Linda på sms 40355401.

MEGA Loppemarked
2026-09-13 09:00 - 15:00, 2026-09-06 09:00 - 15:00 | Markedspladsen Vestergade, Vestergade 1, Havneby, Rømø, 6792, Denmark
Hver søndag fra påske og frem til og med uge 42 holder vi MEGA loppemarked på Vestergade 1 i Havneby.
Info til kræmmere:
Vi indbyder hermed til MEGA Loppemarked på Vestergade 1 i Havneby fra Skærtorsdag d. 2. april til og med uge 42, søndag den 18.oktober – i alt 29 søndage + Skærtorsdag!
Bemærk: Torsdagsmarked er droppet i 2026!
Loppemarkedet starter kl. 9.00 og slutter kl. 15.00 – nedpakning påbegyndes her!
Vi har igen i år bedt Gunnar tlf. 21 27 62 22 om at være praktisk koordinator. Alle med lopper og hobby er velkomne.
Stadeleje:
Max. 6 x 4 meter – kr. 100,-/gang – eller kr. 2.000,-/sæson*
Max. 12 x 4 meter – kr. 150,-/gang – eller kr. 3.000,-/sæson*
*fast stadeplads for hele perioden, med afmærkning og navn. Disse pladser tildeles og afmærkes Skærtorsdag den 2.april kl. 9.00 mod betaling denne dag. Hvis en fast stadeplads ikke er besat kl. 9.00 går denne til anden side denne dag – ring gerne afbud til Gunnar!
Af praktiske grunde vil til- og frakørslen til stadepladserne være fra P-pladsen ved det offentlige toilet – og her vil/kan Gunnar tage imod stadebetaling.
Alle gældende Coronaregler skal overholdes – og udlejer hæfter ikke for nogen form for skade eller ulykke.
Med ønsket om en god sæson – på vegne af “Vestergade 1 – Rømø”
Venlig hilsen Dorte Kjær og Orla Findahl

Prunus serotina
2026-09-12 10:00 - 13:00 | P-Pladsen ved Skovlegepladsen på Havnebyvej
Foreningen Venner af Rømøs Natur forsøger igen i år med en arbejdsdag, hvor vi klipper Prunus serotina / Glansbladet hæg ned.
Det foregår lørdag den 12. september 2026 kl. 10.00 – 13.00.
Vi mødes på P-pladsen ved skovlegepladsen, hvorfra vi tager ud til de forskellige opgaver – og slutter af med lidt til ganen.
Vi håber, at du har lyst til at være med til at gøre et stykke nyttigt arbejde, der kan virke uoverkommeligt, men alligevel hjælper 🙂
Husk solidt fodtøj, arbejdshandsker, evt. en håndsav og/eller grensaks.
Håber vi ses!
Bestyrelsen i Venner af Rømøs Natur

Motionscykling m/k
2026-09-10 19:00 - 20:00, 2026-09-03 19:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Alle kan deltage uanset alder.
Pris kr. 350,- / sæson.
Kontakt Carsten Holt på 61 62 68 90

Cykeltur
2026-09-10 18:30 - 20:00, 2026-09-03 18:30 - 20:00 | P-Pladsen ved Skovlegepladsen på Havnebyvej
Vi mødes på p-pladsen ved skovlegepladsen lige syd for Kongsmark.
Medbring evt. kaffe eller vand til pausen.
Cykelturen foregår i et tempo, hvor alle kan være med.
Torsdage kl. 18.30 fra 30. april til 17. september
Kontaktperson:
Sonja 41405584 eller Manfred 30274145.
OBS: Alle er velkomne!

Gangmotion
2026-09-10 14:00 - 15:00, 2026-09-03 14:00 - 15:00 | P-Pladsen ved hundeskoven på Langdalsvej
Kom og vær med!
Holdet er for dig, der har udfordringer med at gå og/eller cykle, men gerne vil holde dig i gang.
Vi styrker balancen og mindsker risikoen for fald.
Vi går i et roligt tempo, og turen varer ca. 1 time.
Du kan vælge mellem 2 ruter på enten 2,5 eller 3,5 km.
Vi mødes på P-pladsen ved hundeskoven på Langdalsvej kl. 14 og går tur på stierne i Vråby plantage.
Mandage kl. 14.00 fra d. 29. september til 20. april.
Torsdage kl. 14.00 fra d. 30. april til 17. september.
Efter turen hygger vi os med medbragt kaffe og kage.
Der er ingen tilmelding, så du møder bare op.
Kontakperson:
Manfred 30274145 eller Sonja 41405584
OBS: Alle er velkomne!

Floorball / hockey m/k
2026-09-09 19:30 - 21:00, 2026-09-02 19:30 - 21:00 | Medborgerhuset – Gymnastiksalen, Engvej 5, Havneby, Rømø, 6792, Denmark
15 – 45 år m/k.
Pris kr. 350,- / sæson.
Kontakt Linda Dahlgren Atzen på 40 35 54 01

Dartspil m/k
2026-09-09 19:00 - 20:30 | Medborgerhuset – Dart, Engvej 5, Havneby, Rømø, 6792, Denmark
Alle kan deltage uanset alder.
Pris kr. 100,- / sæson.
Kontakt Erling B. Atzen på 22 94 21 83

Politikontoret er åbent
2026-09-09 15:00 - 17:00 | Politikontoret, Hattesvej 17, Rømø, 6792, Denmark
Politikontoret er åbent om onsdagen kl. 15.00 – 17.00

Nordart
2026-09-09 10:45 - 22:00
Vores årlige tur til NORDART i Rendsburg Buedelsdorf er blevet til en tradition.
Den årlige kunstudstilling inviterer til et møde med forskelligartede kulturer, som bliver præsenteret af 200 kunstnere fra adskillige lande.
I år er der sat fokus på Baltikum såsom Litauen, Letland og Estland.
Ikke mindst skulpturparken og de historiske industribygninger af Carlshytte danner en spændende ramme omkring udstillingen.
Se mere info på https://www.nordart.de/
Afslutningsvis indtager vi et godt måltid på en restaurant i nærheden.
Hvornår: 9. september 2026
Kørsel: samkørsel efter aftale
Afgang fra Rømø kl. 10.45
Tilmelding: thierry@bbsyd.dk
Senest den 29. august

Rømø Kirkes Sognetur 2026
2026-09-09 08:00 - 18:00 | Medborgerhuset Rømø Skole, Engvej 5, Havneby, Rømø, 6792, Denmark
Årets sognetur onsdag den 9. september 2026 har spændende ting på programmet.
Vi starter med opsamling på Rømø og brohovedet, og videre ad kystvejen til rastepladsen øst for Hjerpsted Strand, hvor der serveres kaffe og et rundstykke. Videre over Trøjborg, Visby og Sølsted til det nyåbnede og meget roste Wegners Museum på Hestholm i Tønder.
Efter at have set det flotte museum, kører vi til Ladelund (Tyskland, husk pas), hvor vi gør holdt ved den tidligere kz-lejr. Videre til Kirchspielkrug Ladelund, hvor vi får en dejlig middag med schnitzel og dessert. Maden er inkl. i prisen, drikkevarer for egen regning.
Herefter går turen til Møgeltønder, hvor vi skal på en guidet rundvisning inde på slottet, hvor vi ser de smukke sale og rum, som ikke tidligere har været åbnet for offentligheden.
Eftermiddagskaffen serveres på Schackenborg Slotskro. Dagen sluttes af med et besøg i Møgeltønder Kirke, og Ian holder en kort andagt. Der er mulighed for at gå turen gennem slotsgaden eller tage bussen via omfartsvejen.
Hjemturen går over Højer, Sønder Sejerslev og Brohovedet, før vi når Dæmningen og Rømø.
Pris inkl. måltider, bus, entré og rundvisning kr. 150,- (drikkevarer til middagen for egen regning)
Tilmelding til Søs fra den 3. juli 2026 på telefon 61742306
Opsamling:
Kl. 08.00 – Afg. Rømø Gl. Skole i Havneby med opsamling mod nordøen
Kl. 08.10 – Afg. Juvre
Kl. 08.20 – Afg. Nr. Tvismark, herfra over dæmningen
Kl. 08.35 – Evt. opsamling ved P-pladsen lige over diget ved Brohoved
Retur:
Kl. 17.15 – Ank. P-pladsen lige over diget ved Brohoved
Kl. 17.30 – Tvismark
Kl. 17.40 – Juvre
Kl. 18.00 – Senest slut Rømø Gl. Skole
Mvh. Rømø Menighedsråd

Volleyball m/k
2026-09-08 19:00 - 21:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Motionsvolleyball
15 – 80 år m/k
Pris kr. 350,- / sæson.
Kontakt Kim Wittrup på 29 46 86 41

Lokalarkivet er åbent
2026-09-08 14:00 - 16:00 | Rømø Lokalhistorisk Forening, Vestervej 9A, Toftum, Rømø, 6792, Denmark
Rømø Lokalhistorisk Forening og Arkiv er åbent tirsdage kl. 14.00 – 16.00 eller efter aftale.

Værkstedsgruppen
2026-09-08 10:00 - 12:00 | Medborgerhuset – Værkstedet, Engvej 5, Havneby, Rømø, 6792, Denmark
Hver tirsdag fra kl. 10.00 – 12.00 mødes vi i Værkstedet i Rømø Medborgerhus.
Det koster kr. 300,- pr. kalenderår at være med, eller kr. 20,- pr. gang hvis du kun kommer få gange om året. Beløbet går til diverse materialer som savklinger og sandpapir mv. Herudover skal du være medlem af en forening, der holder til i medborgerhuset.
Vel mødt!
Værkstedsgruppen
Jacques T, Steen N og Lars F
Værkstedsgruppen er et udvalg under Rokuku – Rømø Kunst og Kulturforening

Meditation / mindfulness m/k
2026-09-07 18:00 - 19:00 | Medborgerhuset – Det Hvide Rum, Engvej 5, Havneby, Rømø, 6792, Denmark
Pris kr. 200,- / sæson.
Kontakt Gurli Holt på 61 62 68 96

Badminton
2026-09-07 17:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Badminton kan dyrkes alle dage. Kræver medlemsskab af Rømø Ungdoms- og Idrætsforening.
Badmintontimer er fordelt d. 1. september 2026 kl. 19.00 i Medborgerhuset. Kontakt Carsten Holt på 61 62 68 90, for at få tildelt en fast time pr. uge.

Gottesdienst
2026-09-06 14:00 - 15:00 | Sct. Clemens Kirke, Havnebyvej 152, Rømø, 6792, Denmark
Læs mere på Sct. Clemens Kirkes hjemmeside.

Butikker på Rømø - før og nu
2026-09-06 10:00 - 16:00, 2026-09-05 10:00 - 16:00 | Rømø Lokalhistorisk Forening, Vestervej 9A, Toftum, Rømø, 6792, Denmark
Åbent hus på Rømø Lokalarkiv med udstillingen:
Butikker på Rømø – før og nu
Vi glæder os til at se jer til kaffe, te og kage.

Gudstjeneste
2026-09-06 09:00 - 10:00 | Sct. Clemens Kirke, Havnebyvej 152, Rømø, 6792, Denmark

Rømø Dragefestival 2026
2026-09-04 - 2026-09-06 | Lakolk Strand, Rømø, 6792, Denmark
I år er det 37. gang, at Dansk Drage Klub arrangerer international drage festival på stranden ved Lakolk. Der vil som altid være forskellige events i forbindelse med dragefestivalen.
Der vil på Lakolk Strand være foodtrucks og mulighed for at købe drager.
Der vil til og fra øen være trafik officials til at dirigere trafikken. Vi beder jer være opmærksomme på disse så trafikken kan glide uden kødannelser.
Se mere på www.danskdrageklub.dk
